180 
Iflg. Silvestri) mangler Ægget Stilk, men det er dog 
alligevel let at orientere, idet den af Forf. for flere Snylte- 
hvepses Vedkommende paaviste Nucleolus, der er en tid- 
lig Fraspaltning af Dannelseskernen, Nucleus, jo altid findes 
i Æggets Bagende. Nucleus deler sig efter Befrugtningen 
i mange Nuclei, der vandrer ud til Æggets Overflade og 
danner, efter yderligere Deling, et sammenhængende Lag; 
de bageste Celler bliver snart særlig kendelige, de kom- 
mende Kønsceller, og samtidig forsvinder Nucleolus. 
Der dannes nu fra det saakaldte spongiøse Protoplasma, 
der kommer fra Æggets Indre og stødes ud til Over- 
fladen et enkelt Sted, en Embryonalomhylning hvorinden- 
for Embryonet uddanner sig, idet Fortarmen krænger sig 
ind fra Mundstedet, Bagtarmen fra Gatstedet, uden at de 
to dog gaar i Forbindelse. Saa sprænges Embryonalom- 
hylningen og Larven bliver fri. 
Om Larven meddeler Silvestri og Gatenby, at Traché- 
system og Hjerte mangler, og af Munddele. findes kun 
et Par hornlignende Mandibler, som sikkert tjener til at 
skuffe Føden ind i Munden. Larven æder — ligesom 
Prestwichia-Larven — ikke Værtæggets Blommemasse lidt 
efter lidt og fordøjer efterhaanden som den æder; i Stedet 
for sluger den til en Begyndelse hele Blommemassen, 
saa at dens Legeme bliver enormt udspilet og forlænget 
og Segmenteringen forsvinder ganske, baade Hoved og 
Krop gaar i et som en simpel Sæk. 

Hellins meddeler (Ent. Month. Mag. XVIII, 88) at han 
foruden /Zemiteles gyrini og Pezomachus ?viduus af Gy- 
rinus natator fra England ogsaa har klækket en ,,Ptero- 
malus sp.“, antagelig som Hyperparasit. 

*) Gatenbys fornylig fremkomme Afhandling stemmer ikke ganske 
overens med Silvestris i Tydningen af forskellige histologiske Enkelt- 
heder, Nucleolus (= Germ cell determinant Gatenby) forsvinder 
iflg. G. ikke, men bliver direkte til Kønscellerne, Embryonal- 
omhylningen (Pseudoserosa) skal tydes helt anderledes m. m. 
